- 9.8. Süüteo avastamisel kutsub direktor või õppealajuhataja kohale korrakaitseorgani ning vajadusel teavitab süüteost ja seotud isikutest vastavaid ametiasutusi.

9.9. Direktor või õppealajuhataja võtab kodukorra punktides 9.2., 9.3., 9.4., 9.5. nimetatud olukorra põhjustanud juhtumis osalenud isikutelt ning pealtnägijatelt suulised või kirjalikud seletused ning selgitab välja juhtumiga seotud asjaolud järgides järgmist korda:

- 9.9.1. suulise seletuse võtmise kohta koostab direktor või õppealajuhataja kirjaliku protokolli, kus märgitakse seletuse andmise ja juhtumi toimumise kuupäevad seletuse andnud isiku ja pealtnägijate andmed ning kirjeldatakse juhtumi sisu (LISA 1);
- 9.9.2. kirjaliku seletuse puhul esitab selle andja direktorile või õppealajuhatajale kirjaliku seletuse, kus märgitakse seletuse andmise ja juhtumi toimumise kuupäevad, seletuse andnud isiku andmed ning kirjeldatakse juhtumi sisu;
- 9.9.3. protokolli ja kirjaliku seletuse juurde lisatakse juhtumi asjaolusid tõestavad dokumendid ja vajadusel ka asitõendid.
- 9.10. Õpilaselt suulise või kirjaliku seletuse võtmisest teavitab direktor või õppealajuhataja õpilase vanemat. Vanemal on õigus tutvuda õpilaselt võetud seletuse ja väljaselgitatud juhtumi asjaolude kohta koostatud dokumentidega.
- 9.11. Õpilase või koolitöötaja vaimset või füüsilist turvalisust ohustava olukorra ennetamisel, tekkimisel või lahendamisel on õpilasel või koolitöötajal õigus igal ajal pöörduda koolitöötaja poole.
- 10. KOOLIHOONEST VÕI TERRITOORIUMILT SISSE- JA VÄLJALIIKUMISE KONTROLLIMISE, ÕPILASE KOOLIHOONEST VÕI TERRITOORIUMILT VÄLJALIIKUMISE PIIRAMISE RAKENDAMISE KORD NING JÄLGIMISSEADMESTIKU KASUTAMISE KORD
- 10.1. Võõra isiku tuvastamisel kooli hoones või kooli territooriumil selgitab koolitöötaja välja tema isiku ja eesmärgi, vajadusel teavitab juhtkonda.
- 10.2. Kooli hoones või territooriumil üldtunnustatud käitumisnorme eiravast isikust teavitatakse viivitamatult kooli juhtkonda.
- 10.3. Tundide või vahetundide ajal võib õpilane lahkuda kooli territooriumilt klassijuhataja või aineõpetaja loal.
- 10.4. Kooli hoones on videovalve.
- 10.4.1. Koolil asuvad kaamerad koridorides ja spordihoone fuajees.
- 10.4.2. Klassijuhataja teavitab õpilasi koolis jälgimisseadmestiku kasutamisest õppeaasta alguses. Kool teavitab sellest õpilase vanemat lastevanemate üldkoosolekul.
- 10.4.3. Jälgimisseadmestiku kasutamisest teavitamise eesmärgil paigutab kool välisuksele teabetahvli, millel on musta värviga videokaamera kujutis ning sõna 'VIDEOVALVE'.
- 10.4.4. Kool kasutab jälgimisseadmestikku kooskõlas kehtiva seadusandlusega.
- 11. TUGI- JA MÕJUTUSMEETME RAKENDAMISEST TEAVITAMISE KORD
- 11.1. Tugi- ja mõjutusmeetmete rakendamisel lähtutakse põhikooli- ja gümnaasiumiseaduses sätestatud tingimustest ja korrast.
- 11.2. Koolis rakendatavad tugimeetmed on fikseeritud kooli õppekavas.
- 11.3. Tugi- ja/või mõjutusmeetme rakendamisest teavitab kool vanemat Stuudiumis või muus kirjalikku taasesitamist võimaldavas vormis. Tugi- ja/või mõjutusmeetmete sisu peab olema arusaadav õpilasele ja vanemale.
- 12. KOOLI HOIULE ANTUD ESEMETE HOIUSTAMISE JA NENDE TAGASTAMISE KORD
- 12.1. Kooli hoiule antud esemete hoiustamisel ja nende tagastamisel lähtub kool võlaõigusseaduse § 883-896 sätestatust.